Kyyrölä (russ.: Красное Село – ) var en russisk koloni i Finland. Kolonien ble grunnlagt av grev Grigorij Petrovitsj Tsjernysjov (Григорий Петрович Чернышёв) i 1726. Han overførte livegne fra Volgas øvre løp til sine eiendommer i Muolaa hvor de grunnla fire landsbyer. Bøndene fikk sin frihet da Viborgs guvernement ble gjenforent med Finland i 1811, og de fikk innløse jorden de brukte i 1878. De russisktalende innbyggerne beholdt sitt språk og sin ortodokse tro helt frem til 1940. Etter vinterkrigen og fortsettelseskrigen ble de evakuert på lik linje med alle andre finske borgere i de avståtte områdene.